钦定古今图书集成/明伦汇编/氏族典/第274卷 > 王珪
## 钦定古今图书集成/明伦汇编/氏族典/第274卷 > 王珪

按《万姓统谱﹕》：珪，合肥人。慷慨有大志，少为淮西廉访
司隶卒，见官长仪卫尊崇，辄慨然叹曰﹕：“将相无种，在
人为耳。”元末兵乱，募集乡民守庐州，自称万户，寻来
归，从征渡江，克复太平，仍命为万户守之。积功陞右
军都督佥事。

===王撰===按《万姓统谱﹕》：“撰，祥符人。仕元为国子助教。洪武初，召
授翰林修撰兼编修官，命于大本堂授经，迁待制致
仕。子弘，为龙江递运所官，为丞相胡惟庸家人所愬，
寘于法。惟庸败，召撰父子至京慰劳，赐绮帛，给舟车
还家。”